असम के दो जिलों में चलाया गया ऑपरेशन, 18 फोन, 136 सिम बरामद
Operation conducted in two districts of Assam, 18 phones, 136 SIMs recovered पाकिस्तानी एजेंटों को सिम कार्ड की सप्लाई में पांच गिरफ्तार असम के दो जिलों में चलाया गया ऑपरेशन, 18 फोन, 136 सिम बरामद
असम के नागांव और मोरीगांव जिलों से पाकिस्तानी एजेंटों को सिम कार्ड की सप्लाय करने के आरोप में पांच लोगों को गिरफ्तार किया गया है। पुलिस ने बताया कि इन आरोपियों के पास से विदेशी दूतावास के साथ रक्षा सूचनाओं को साझा करने के लिए इस्तेमाल किए जाने वाले हैंडसेट सहित कई मोबाइल फोन, सिम कार्ड और अन्य आपत्तिजनक सामग्री जब्त की गई।
असम पुलिस के प्रवक्ता प्रशांत भुइयां ने कहा कि इंटेलिजेंस ब्यूरो और अन्य सोर्स से मिले इनपुट के आधार पर मंगलवार रात चलाए गए एक ऑपरेशन के दौरान इनकी गिरफ्तारी की गई।
उन्होंने कहा, खुफिया इनपुट थे कि इन दो जिलों के करीब 10 लोग धोखाधड़ी से कई कंपनियों के सिम कार्ड प्राप्त करने और उन्हें कुछ पाकिस्तानी एजेंटों को सप्लाय करने में शामिल हैं। इस प्रकार ये लोग राष्ट्र की अखंडता और संप्रभुता के खिलाफ काम कर रहे थे।
ये किए गए गिरफ्तार 
उन्होंने कहा कि पांच आरोपियों को मंगलवार रात गिरफ्तार किया गया। गिरफ्तार किए गए लोगों की पहचान नागांव के आशिकुल इस्लाम, बोडोर उद्दीन, मिजानुर रहमान और वहीदुज जमान और मोरीगांव के बहारुल इस्लाम के रूप में हुई है। गिरफ्तार किए गए लोगों और अन्य पांच फरार आरोपियों के घरों से बरामद सामानों में 18 मोबाइल फोन, 136 सिम कार्ड, एक फिंगरप्रिंट स्कैनर, एक हाई-टेक सीपीयू और कुछ दस्तावेज जैसे जन्म प्रमाण पत्र, पासबुक और तस्वीरें शामिल हैं।
दो IMEI नंबर वाले एक मोबाइल हैंडसेट का यूज कर रहा था
पूछताछ के दौरान, यह पता चला कि आशिकुल इस्लाम दो IMEI नंबर वाले एक मोबाइल हैंडसेट का यूज कर रहा था, जिससे एक व्हाट्सएप कॉल किया गया था, जो एक विदेशी दूतावास के साथ रक्षा जानकारी साझा कर रहा था। उसके पास से वह खास मोबाइल फोन मिला है।
पकड़े गए अन्य लोग भी इस सिलसिले में तकनीकी रूप से संलिप्त पाए गए। आईबी अधिकारियों के साथ गहन पूछताछ चल रही है।